მარტინ ოდერსკი

მარტინ ოდერსკი (დ. 1958 წლის 5 სექტემბერი) - გერმანელი კომპიუტერული მეცნიერების სპეციალისტი და პროგრამირების მეთოდების პროფესორი შვეიცარიაში, ლოზანის ფედერალურ პოლიტექნიკურ სკოლაში. ის სპეციალიზირდება კოდის ანალიზსა და პროგრამირების ენებში. მან ხელმძღვანელობა გაუწია Scala-ს და Generic Java-ს (და მანამდე Pizza-ს) შექმნას.

1989 წელს მან დაიცვა დოქტორატი ციურიხის ტექნიკურ უნივერსიტეტში (ETH Zurich), ნიკლაუს ვირთის ხელმძღვანელობით, რომელიც ცნობილი არის როგორც რამდენიმე პროგრამირების ენის, მათ შორის Pascal-ის შემქმნელი. დოქტორანტურის შემდეგ მან მუშაობა გააგრძელა IBM-ში და იელის უნივერსიტეტში.

1997 წელს მან შექმნა GJ კომპილატორი, რომლის საფუძველზეც შემდეგ შეიქმნა javac — Java-ს ოფიციალური კომპილატორი.

2001 წელს მან და მისმა კოლეგებმა დაიწყეს მუშაობა Scala-ზე, რომლის პირველი საჯარო ვერსია გამოვიდა 2004 წელს.

2007 წელს ის აირჩიეს კომპიუტერული ტექნიკის ასოციაციის (Association for Computing Machinery) წევრად.

2011 წლის 12 მაისს ოდერსკიმ და მისმა კოლეგებმა დააარსეს Typesafe Inc. (2016 წლის თებერვლიდან სახელად Lightbend Inc.), კომპანია, რომელიც უზრუნველყოფს Scala-ს კომერციულ მხარდაჭერას, ტრენინგს და მომსახურებას.

ის კითხულობს სამ ონლაინ კურსს Coursera-ს პლატფორმაზე: Functional Programming Principles in Scala, Functional Program Design in Scala და Programming Reactive Systems.

იხილეთ აგრეთვე
https://en.wikipedia.org/wiki/Timeline_of_programming_languages
https://en.wikipedia.org/wiki/Scala_(programming_language)

რესურსები ინტერნეტში
https://lampwww.epfl.ch/~odersky/
https://people.epfl.ch/martin.odersky/bio?lang=en&cvlang=en 
https://dblp.org/pid/o/MartinOdersky.html
https://www.infoq.com/articles/odersky-scala-interview/
https://www.youtube.com/watch?v=JcLG9Ss9Y-w

სქოლიო

კატეგორია:დაბადებული 1958
კატეგორია:პროგრამისტები
კატეგორია:ცოცხალი ადამიანები